





Marwnad ar rol y i diwnddar Barch. DAVI D WILLIAMS, 
Troedrhiwdalar. 


Yr hwn a fu farw dydd Iau, Awst 20fed, 1874, yn 95 mlwydd oed. Urddwyd ef yn y flwyddyn 1803, a bu 


yn pregethu gyda'r Annibynwyr am yr ystod maith o 75 mlynedd, ac yn gweinidogaethu am 71. 


Tos, —-* Bryniaw'r Iwerddon.” 


Mae Cymru'n awr mewn galar 
A phrudd-der ar bob gwedd. 
Y gwr o Droedrhiwdalar 
Sydd heddyw yn ei fedd ; 
Bu yn pregethu'r Iesu 
Yn Nghymru flwyddi maith, 
Ond Ow ! mae wedi tewi 
Ar derfyn ei hir daith. 
Pwlpudau'r Annibynwyr 
Sy'n awr dan orchudd du 
O barch i dad pregethwyr— 
Ein Dafydd Williams gu ; 
A llawer o'i gyfeillion 
Sy'n awr mewn gofìd dw; s, 
Am golli'r bugail ffyddlon 
Â guddiwyd dan y gwys. 
Fe gladdwyd y gweinidog 
Ffyddlonaf fu erioed ; 
Ni fu yr un mor $elog, 
Yn fyw nid allai fod ; 
Dechreuodd ar ei yrfa 
> Yn fywiog gyda'r gwaith, 
A daliodd heb atalfa 
I gario'r arch heb graith. 
Cenedlaeth ar genedlaeth 
A welodd Williams wiw— 
Oa'dd weled teiroes helaeth 
O wasanaethu Duw; 
O! faint a welodd yntau 
Yn oael ei rhoi'n y bedd ? 
Ond heddyw fe ddaeth angau 
I'w daro ef â'i gledd! 
Fe dybiem bron buasai 
Fel Enoch yn cael byw 
Heb weled afon angau 
Wrth rodio gyda Duw. 
Y cawsai fyned ymaith 
Heb deithio drwy y glyn, 
A chael mynediad helaeth 
Ynsachi Seion fryn.” 


Ond yntau a fu farw 
; Yn 6eedran tecaf gwr, 
. Ond ni cha'dd dywydd garw 
Wrth iddo groesi'r dwr ; 
Ei lestr oedd dan hwyliau, 
A'r awel oedd o'i du, 
A glanio wnaeth yn ddiau 
Yn mhorthladd Canaan fry. 
Cysegrodd ei holl fywyd 
I wasanaethu'r Ior — 
Ei gartref oedd y pwlpud, 
“ A'r Beibl oedd oai stôr ; 
Fregethu ydoedd amcan 
A dyben mawr ei 0es— 
Pregethodd fywyd cyfan 
Am aberth Crist a'i groes. 
Bu saith deg pump o flwyddi, 
Âr geffyl neu ar draed, : 
Yn teithio i gyhoeddi 
Am rinwedd mawr y gwaed, 
A lluoedd mawr a ddeuai 
O bell i'w wrando ef 
Yn traethu'n glir a difai 
Am iaebawdwriaeth gref. 


Llanwrtyd a'i chyffiniau 
Oedd eartre'r duwiol wr, 
Bu yno lawer borau 
Yn drachtio'r iachus ddw'r ; 
Ond cafodd y trigolion, 
Do, ganddo well iachâd 
Wrth wrando am y ffynhon 
A ffrydiai ddw'r a waed. 
Yn Nanbydderwen ganwyd 
Yr hen bererin llon, 
O! pwy na pharchai'r gronglwyd 
Na thalai deyrnged bron 
O barch a gwir warogaeth 
I'r anedd sydd mor wael, 
Lle rhoddwyd genedigaeth 
I Dafydd Williams ael. 
Er bod yr hen adeil:d 
Yn adfail wael ddiwerth, 
Mae'n dwyn i'n cof bob eiliad, 
Y gwr fu'n gwisgo nerth — 
Yn troi calonau miloedd 
Âb y Gwaredwr Mawr, 
A ddaetn o lys y nefoedd 
I ddyoddef ar y llawr. 


âeth ef o lyd y galar 
I fyd gorfoledd pur, 
Mae Williams Troedrhiwdalar 
Yn awr yn Nghanaan dir; 
A chyda'r saint mae'n canu 
Mewn hwyl nefolaidd fawl, 
l'r Hwn y mae yn garu 
A'i barchu'n 'ngwlad y gwawl. 
Dych'mygaf wel'd gosgorddlu 
Yn ewrdd.yr oclir draw, 
I dderbyn a chroesawu 
Eu ffrynd i'r wledd gerllaw, 
Yn cerdded yn orymdaith 
bdysglaerwych bob yn ddau, 
I fewn i'r ddinas odiaeth 
Pan foli a llawenhau. 
Ac yr eu plith y dilyn. 
Caledfryn o Groeswen ; 
A Williams Pantycelyn 
Â'r goron ar ei ben; 
A Noah Stephens anwyl 
Ac lmrys gyda hwy, 
Ac Isaac Price yn dysgwyl 
Yn iach heb glais na chlwy. 
Ao wele John Ehas 
A Williams o'r wern gu, 
Ac hefyd yr hen Gristmas 
Sydd yn blaenori'r llu; 
Maent oll mewn gynau gwynion 
A phalmwydd yn eu llaw, 
A phawb yn gwisgo coron 
O aur yr ochr draw. 


Ffarwel, i ti'r hen wron, 
Ni chawn dy weled mwy, 
Nes cyrhaedd dinas Seion 
Lle nad oes boen na chlwy ; 
Disgyned 'nawr dy fantell 
Ar ryw un ar y llawr, 
A chaffed dy ddiadell 
Arweiniad Bugail Mawr. 


Merthyr. 


J. Davies, Argraffydd, &c., Glyn. Ebwy. 

